cyanic-selkie/wikianc huggingface dataset:
Malik Ado-Ibrahim
Shyicet a̱pyia̱
Ma̱ a̱lyia̱ 2020, á̱ si̱ ta̱bat shei nkhang nyia̱ Ibrahim ku bwuo Adama Indimi, nggwoneam a̱tyubyia̱kurum ba̱t ma̱ng a̱tyubeang-á̱niet Naijeriya wu nang á̱ ngyei Mohammed Indimi a̱ni.
A̱kariya kwai nfwuo-á̱niet
Mi̱ Zwat A̱taa 2022, á̱ khai Ibrahim gu yet a̱tyubwoi tyiang a̱toot shi a̱kwak a̱son a̱byin ka ma̱ng Young People's Party (YPP) mi̱ khai Naijeriya a̱lyia̱ 2023 hu a̱ si̱ ya tswák 66, a̱ si̱ swuocet a̱kpa̱ndang a̱yangka̱nan a̱ lan shyia̱ kpa̱mkpaan ma̱ng a̱nggu nang á̱ ngyei Ruby Issac a̱ni, a̱nyan wa ku ya tswák 4.
Da̱ a̱kwonu a̱kya, a̱ si̱ ya-a̱ywan di̱ shyia̱ ba̱ng cuk a̱kwak a̱son a̱byin ji mi̱ khai a̱kwak a̱son a̱byin si̱ 25 Zwat Sweang 2023 hu bah.
AT&T
AT&T Inc. yet a̱gba̱ndang sot-nta̱m ba̱ng nkyang-a̱myim A̱merika wa a̱ shyia̱ bibyin ma̱ a̱di̱di̱t ma̱ng tyantung mi̱ Whitacre Tower mi̱ Downtown Dallas, Texas. Nggu wa yet sot-nta̱m nkyang-a̱myim a̱ swak ma̱ng shi di̱ fam kurum mi̱ swanta hu, a̱ si̱ yet a̱tat wu ma̱ng shi di̱ fam jhyet á̱niet savit jet a̱bwoi mi̱ M.S. hu. Mi̱ da̱ a̱lyia̱ 2022, AT&T ku san shi yet 13 di̱ tak ti̱tak susot-nta̱m Muná̱pyia̱ Si̱tet ji̱ swak ma̱ng shi a̱si̱ Fortune 500, ma̱ng a̱kakurum na̱ bai biliyon $168.8 a̱ni.
Ya̱fang
AT&T
Bai A̱ka̱feang Kristi
Bai A̱ka̱feang Kristi (á̱ ka ngyei Adven A̱feang wu ku Parousia di̱n jen jhyang) yet nwuak a̱cucuk Khwikristi (mbeang Khwikpaa̱pyia̱ ma̱ng Bahai) hwa nyia̱ Yesu bu na bwuok a̱ bai a̱ma̱lyim ban nggu hu nat A̱ma A̱gwaza tswazwa kpa̱mkpaan ma̱ng ndyia̱ cyikwop sweang na̱ ku swak a̱ni. A̱di̱dam a̱wa byia̱ a̱ni̱nan mi̱ shei shishei á̱zanson nang á̱ ku nyia̱ a̱ni hwa a̱wot a̱ ka yet kap A̱yaashatoloji Khwikristi ma̱ a̱di̱di̱t.
Swang a̱lyiat
Mi̱ La̱p A̱nu Fai hu, á̱ nyia̱ ta̱m ma̱ng swang a̱lyiat Helen ji ἐπιφάνεια (epiphaneia, tyai) a̱ka̱fwuon á̱ fa bwuok a̱ bai Kristi hu.
Francis Ka̱nwai Bainta
A̱tyoli Francis Ka̱nwai Doga̱ra Bainta ku yet a̱kwak a̱son Sot Byi̱k Sot-á̱niet A̱tyap (Shong: Atyap Community Development Association (ACDA)) gbangbang wa. Nggu wa A̱gwaklyen Lucius Bamaiyi ku ci̱t nang a̱kwak a̱son ma̱ a̱lyia̱ 2020.
A̱tyap
2023
2023 Ndyia̱
Bai A̱ka̱feang Kristi
Swang a̱lyiat
La̱p A̱nu Fai Helen hu nnyia̱ ta̱m ma̱ng swang a̱lyiat Helen ji parousia (παρουσία, ji̱ fa "ntat", "bai", ku "nshyia̱") a̱ka̱nswak nfeang ma̱ng a̱naai, swak ma̱ a̱natat tazwa Kristi. Da̱ a̱kwonu a̱kya, parousia byia̱ a̱tsak ya̱fang da̱ a̱cak njen kya lan a̱kpang njen. Mi̱ á̱ nyia̱ ta̱m ma̱ng parousia ku tyai kpa̱sai a̱cak njen nang Nuhu ku shyia̱ ma̱ng swuan kya a̱ni. Á̱ si̱ mi̱n shai swang a̱lyiat Helen ji Greek eleusis ji̱ fa "bai" a̱ni ma̱ng parousia. Mat a̱nia, á̱ na khap parousia huni ku "nshyia̱" ku yong zan ma̱ng kuzang kyang ku ku bai a̱zanson a̱ni. Á̱ si̱ ka nnyia̱ ta̱m ma̱ng swang a̱lyiat ji a̱ka̱taa á̱ fa á̱niet bani (Stephanas, Fortunatus ma̱ng Achaicus, Titut, ma̱ng Bulut A̱ta̱m A̱kwonu Yesu wu ) a̱wot a̱ka̱nyiung á̱ fa "bai a̱tyu nwai cam" wu.
Gustav Adolf Deissmann (1908) ku tyai nyia̱ swang a̱lyiat Helen ji parousia ku shyia̱ neet sa̱ncuri 3 wu A̱zaghyi Kristi á̱ tyai cong ci̱cen a̱gwam ku a̱gba̱ndang a̱yin a̱ghyang ma̱ a̱keang a̱ghyang – á̱ nyia̱ á̱ ka tak á̱niet ba shyit a̱nietcen a̱wa.
Di̱ Khwikpaa̱pyia̱, swang a̱lyiat ji Rajʽa (الرجعة) fa Bai A̱ka̱feang Kristi. Á̱kpaa̱pyia̱ Shiya a̱bya, bibya nyia̱ ta̱m ma̱ng swang a̱lyiat ji a̱ swak.
A̱ka̱fwuop nta
A̱shatoloji Khwikpaa̱pyia̱
Khwikristi
Maimunat Adaji
Hajiya Maimuna Usman Adaji ku Maimunat Adaji (kpa̱mkpaan ma̱ng 1957 – 2019) ku yet a̱tyukwai-nfwuo-á̱niet Naijeriya wa. Á̱ ku tsa khai nggu a̱ nat A̱mali Á̱ghyi Naijeriya ka ma̱ a̱lyia̱ 2003. A̱wot, á̱ si̱ ka khai nggu ma̱ a̱lyia̱ 2011 ma̱ a̱dak sot kwai-nfwuo-á̱niet All Nigeria Peoples Party ka.
Carolyn Bertozzi
Carolyn Rut Bertozzi (byin 10 Zwat Swak 1966) yet a̱tyulyenkemikat A̱merika wa ma̱ng a̱tyukyiak za̱nang Nobel laureate, nang á̱ lyen mat nta̱m ma̱ a̱di̱di̱t mami kemisti̱ri ma̱ng bayoloji. She coined the term "bioorthogonal chemistry" for chemical reactions compatible with living systems. Her recent efforts include synthesis of chemical tools to study cell surface sugars called glycans and how they affect diseases such as cancer, inflammation, and viral infections like COVID-19. At Stanford University, she holds the Anne T. and Robert M. Bass Professorship in the School of Humanities and Sciences. Bertozzi is also an Investigator at the Howard Hughes Medical Institute (HHMI) and is the former Director of the Molecular Foundry, a nanoscience research center at Lawrence Berkeley National Laboratory.
Lucius Bamaiyi
Ya̱fang
A̱tyap
Carolyn Bertozzi
She received the MacArthur "genius" award at age 33. In 2010, she was the first woman to receive the prestigious Lemelson–MIT Prize faculty award. She is a member of the National Academy of Sciences (2005), the Institute of Medicine (2011), and the National Academy of Inventors (2013). In 2014, it was announced that Bertozzi would lead ACS Central Science, the American Chemical Society's first peer-reviewed open access journal, which offers all content free to the public. Since 2021 she has been a member of the Accademia dei Lincei. As an open lesbian in academia and science, Bertozzi has been a role model for students and colleagues.
Bertozzi was awarded the 2022 Nobel Prize in Chemistry, jointly with Morten P. Meldal and Karl Barry Sharpless, "for the development of click chemistry and bioorthogonal chemistry".
Swup Petrykivka
Swup Petrykivka (ku "Petrykivka"; Yuki̱ren: Петриківський розпис ) yet tangka̱i swup sham-a̱vwuo taada Yuki̱ren hwa, ku neet a̱bakeang Petrykivka mi̱ Oblast Dnipropetrovsk a̱byin Yuki̱ren a̱ni, a̱ji wa á̱ ku nyia̱ ta̱m ma̱ng a̱nhu di̱ sham mbat a̱ka̱sa ma̱ng nkyang a̱mali nang á̱ nyia̱ ta̱m ma̱ng á̱na kuzang a̱tuk a̱ni. Kídee ntsa nang á̱ lyen a̱ni tazwa tangka̱i swup huni neet di̱ sa̱ncuri 18 wu wa, a̱wot ku si̱ ya a̱son ku si̱ tat tangka̱i nang á̱ lyen a̱zafwun ka a̱ni.
Nkyang na nang tangka̱i swup á̱niet huni byia̱ a̱ni na̱ khap nhu ma̱ng ghyáng hwa yet ndyuut kywat nhu na, lyen nyia̱ ta̱m ma̱ng kyangswup ku vwuon ma̱ng ghyáng a̱ni, ma̱ng a̱sai a̱beam taada (á̱nietswup a̱zafwun ba ni̱ nyia̱ ta̱m di̱ bibeam ku li dyundyung, shong si̱ ku byia̱ a̱sa̱khwot bula a̱ni).
Ma̱ a̱lyia̱ 2012, Ministri Taada a̱byin Yuki̱ren si̱ ka shim nyia̱ swup Petrykivka hu yet kap zwá taada Yuki̱ren nang á̱ si̱ mi̱n byiam a̱ni, a̱wot á̱ si̱ ba̱ su nhu á̱ mbeang mi̱ Lyulyoot A̱kwonu Nzwá Taada nang Á̱ si̱ mi̱n Byiam a̱ni si̱ UNESCO ma̱ a̱lyia̱ 2013. Swup Petrykivka ku bai yet "brand" mi̱ taada á̱niet Yuki̱ren ji, a̱wot á̱nietnta̱mbwak a̱bakeang Petrykivka ba, bibya si̱ byia̱ zwunzwuo-a̱bwuang "Petrykivka" ji.
Adebayo Adedeji
Adebayo Adedeji (21 Zwat Swak ma̱ng Sweang 1930 – 25 Zwat Nyaai 2018) ku yet a̱gwak lyen tung zwa wa ma̱ng a̱tyubyia̱lyen a̱ yet a̱tyu Naijeriya. A̱ ku yet a̱tyentyang a̱gwaktyiet di̱n jen nang gu ku nshyia̱ ndyia̱ 36 nia ma̱nyin, a̱wot a̱ ku si̱ yet Komishyona Mundundung Naijeriya mat Byi̱k Tung Zwa ma̱ng Nok-a̱byin kyiak neet ma̱ a̱lyia̱ 1971 ba̱ng si̱ tat a̱lyia̱ 1975. Nggu wa yet a̱tyu á̱ ku nwuak ta̱m byi̱k tung zwa ma̱ng nok-a̱byin hu, nang zwang a̱byin Naijeriya ji tyiak a̱ni. Mi̱ Zwat A̱taa 1975, á̱ si̱ ti̱n nggu gu yet Executive Secretary United Nations Economic Commission for Africa wu, a̱ si̱ ba̱ng cuk jini a̱ si̱ tat Zwat A̱natat 1991. Adedeji wa ku lyuut Lagos Plan of Action a̱lyia̱ 1980 hu nang susot Muná̱pyia̱ Bibyin Swanta ma̱ng OAU ji ku san á̱ tyia̱ di̱n ta̱m a̱ni. Ma̱nang gu bwuok a̱bai Naijeriya, a̱ si̱ ba̱ kpaat sot African Centre for Development and Strategic Studies (ACDESS) ji, ji̱ yet sot-nta̱m ji̱ nwai yet a̱si̱ a̱gwomna̱ti nang ta̱m nji hu nkai a̱mgba̱m vam-a̱byin Afrika hu, ji̱ si̱ nwai yet a̱si̱ ji̱ cat kpangti̱n a̱ni meang á̱ ku kpaat mat cat nvak ya-a̱son Afrika. A̱ ku san za̱nang a̱byin ji nang á̱ ngyei Komanda Ri̱pobi̱lik Mundundung (Shong: Commander of the Federal Republic).
Mi̱ Zwat Swak ma̱ng Sweang 2010, ma̱nang gu ntat ndyia̱ 80 a̱ni, a̱ si̱ fwung a̱mgba̱m nta̱m na̱ na nkyiak nggu a̱zaghyi á̱niet a̱ni, a̱ si̱ nhyat ndyia̱ na̱ ku bwat nggu ndyo a̱ni a̱nyonywang ma̱ a̱keang a̱yaatyia̱ nggu ka, Ijebu-Ode, Si̱tet Ogun, Naijeriya.
Nkhang shyicet
Á̱ byin Adebayo Adedeji a̱tuk 21 mi̱ Zwat Swak ma̱ng Sweang ma̱ a̱lyia̱ 1930 ma̱ a̱keang Ijebu Ode, Naijeriya.
Adedeji si̱ khwu mi̱ jenshyung a̱tuk 25 mi̱ Zwat Nyaai ma̱ a̱lyia̱ 2018 ma̱ a̱keang Legwot, ma̱nang gu ku nnyia̱ ma̱ng zwan a̱ si̱ labeang ma̱ng a̱nji a̱ni. Sot UNECA ku nyia̱ a̱tung a̱ghyang á̱ jhyung ma̱ng a̱nggu ma̱ a̱tuk 7 Zwat A̱natat 2018, mi̱ Legwot.
Á̱ka̱tuk nyia̱ 11 Zwat A̱kubunyiung 2001
Á̱ka̱tuk nyia̱ 11 Zwat A̱kubunyiung 2001 wu á̱ ka ngyei 9/11 ma̱ tai a̱ni, ku yet á̱ka̱tuk nyia̱ a̱naai wa nang sot á̱niet ji̱ tyei á̱ghyang á̱niet a̱wun mi̱ vam nang á̱ ngyei al-Qaeda a̱ni ku khwom á̱ sak ji̱ si̱ kin doot ma̱ng á̱niet Muná̱pyia̱ Sí̱tet ba ndyo a̱ni. Ma̱ a̱tsotson A̱tuk Ta̱lata, 11 Zwat A̱kubunyiung 2001, á̱niet tyei á̱niet a̱wun mi̱ vam swak ma̱ng a̱kubunyiung a̱bya si̱ doot ba̱ si̱ ya̱weap a̱ka̱man-tswam a̱bwuang a̱naai na̱ ku doot a̱cyet neet mi̱ fam a̱za-a̱tyin M.S. hu na̱ naat ma̱ a̱keang California a̱ni. Á̱niet-ya̱weap ba si̱ luk a̱ka̱man-tswam a̱feang a̱son na ma̱ a̱ka̱sa-tazwa a̱ka̱hyaai A̱cyian Kaswuo Swanta na mi̱ New York City, a̱wot ba̱ si̱ luk a̱man-tswam a̱tat ka mi̱ nok Pentagon hu (tyantung a̱khwot á̱kwop Amerika ji) ma̱ a̱keang Arlington, Virginia. A̱man-tswam a̱naai ka á̱ ku fa ka̱ na luk mi̱ nok a̱gwomna̱ti mundundung ghyang (ku US Capitol ku White House) ma̱ a̱keang Washington, D.C., si̱ luk a̱kwa mi̱ kyai ghyang ma̱nang a̱yaapasi̱nja ba ku tyia̱ zat a̱ni. Á̱ka̱tuk nyia̱ wuni a̱ ku hyaai kpa̱mkpaan ma̱ng á̱niet 3,000 si̱ fuut swanta hu ku doot di̱ nyia̱ zwang ma̱ng tyei á̱niet a̱wun mi̱ vam.
Sani Daura
Sani Zangon Daura ku yet Minista Khap ma̱ng Byi̱k A̱baka̱keang Naijeriya wa, a̱wot a̱ si̱ bai yet Minista A̱beam wu a̱ma̱lyim, mi̱ kabinet a̱kwak a̱son a̱byin Olusegun Obasanjo. Á̱ sii du shai kabinet hu á̱ si̱ cyok ma̱ng a̱nggu a̱tuk 30 Zwat Jhyiung 2001.
Ishan (nwap)
Ishan ku A̱san ba (Ishan: Ẹ̀bhò Ẹ̀sán) yet nwap ja di̱ fam a̱tak a̱byin Naijeriya ji̱ lyiat a̱lyem Ishan ka. Nta̱m taada Ishan na, ni̱nia yet khap, bwoi a̱ki̱kan ma̱ a̱yit, á̱nietnzwang khwap ma̱ng cong a̱kat. Á̱niet ba kap tswan, a̱gba̱no (erhonhiele), a̱bwan (otien), shita li̱lak (akoh), kwakwa, tswa betel, a̱gworo, fat, a̱vokado, a̱cyi, a̱kamm, rogo, swakpat, cyia̱ga̱vang, jinjok, shyui, tsuntswang/ya̱ba, a̱lyemu, pi̱lanten, a̱ga̱faat nyenyiat, tumatut, a̱rungguna/a̱da̱ngka̱li, kusat, a̱ba̱ri̱ba, a̱ka̱mbut, ma̱ng ntangka̱i kwon ma̱ a̱di̱di̱t.
Fang a̱zanson
Kuzang tangka̱i Tashikum Nyian nghwughwu
A̱ka̱fwuop nta
Si̱tet A̱do
Onaolakpo Soleye
Onaolakpo Soleye (Onaolapo Soleye) yet a̱tyubyia̱lyen wa ma̱ng Minista A̱ka̱kurum Naijeriya gbangbang di̱n jen tyok a̱khwot á̱kwop Jenera Muhammadu Buhari ji. A̱ ku nhyat zwát nswak nfwuon (20) nang Minista A̱ka̱kurum. A̱ ku si̱ yet Komishyona A̱ka̱kurum ma̱ng Mat-nkyang mi̱ Si̱tet Ogun. A̱ yet kap sot kwak a̱son A̱linkwaa̱mbwat A̱kwak A̱son A̱byin Obasanjo hu hwa.
Boniface Offokaja
Bonifet Okecuku Ofokaja (Boniface Okechukwu Offokaja, 21 Zwat Tswuon 1940 - 10 Zwat Swak ma̱ng Jhyiung 2018) ku yet a̱tyonyiung mi̱ mmanfang a̱naai a̱ ku yong da̱ a̱kwonu Naijeriya mi̱ High School Debate ma̱ a̱lyia̱ 1957. Ma̱ a̱lyia̱ 1963, nggu wa ku tsa yet a̱tyu Naijeriya a̱ yet a̱kwak a̱son dipatmen shei nkhang Nigerian Television service (NTV).
Shettima Ali Monguno
Shettima Ali Monguno, CFR (1926 – 8 Zwat A̱natat 2016) ku yet a̱tyutat-a̱pyia̱ ma̱ng a̱tyukwai-nfwuo-á̱niet Naijeriya wa á̱ ku byin mi̱ Monguno, Si̱tet Ba̱rno. A̱ ku nat Monguno Primary school; Teacher’s College Ba̱uci ma̱ng Ka̱sina; College of Arts, Science and Technology, Zariya; Moray House College of Education (Edinburg) ma̱ng Yunuvasi̱ti Edinburgh.
Boniface Offokaja
Nkhang shyicet ma̱ng tat-a̱pyia̱
Á̱ byin Ofokaja di̱ Fam-a̱byin A̱za Naijeriya (Si̱tet Ka̱na̱u a̱fwun) a̱tuk 21 mi̱ Zwat Tswuon a̱lyia̱ 1940. Á̱nietmbyin nggu ba, bibya ku yet Thomas Igala Offokaja ma̱ng Susanna Offokaja.
A̱ ku nat fang hu mi̱ St. Gregory College, Legwot. A̱ si̱ nat Yunuvasi̱ti London, a̱vwuo nang gu ku fang Nkhang ma̱ng Tung Zwa. A̱ si̱ ba̱ nat fang hu mi̱ Yunuvasi̱ti Sorbornne mi̱ Parit a̱ si̱ fang History of Ideas. Nang gu ntyak fang hu a̱ni, a̱ si̱ ta̱bat ta̱m nang a̱tyushei-nkhang.
Ta̱m
Ofokaja ku nyia̱ ta̱m nang a̱tyushei-nkhang. Nggu wa ku tsa yet a̱tyu Naijeriya a̱ yet a̱kwak a̱son dipatmen shei nkhang Nigerian Television Service (NTS) wu kyiak neet mi̱ Zwat A̱taa a̱lyia̱ 1963.
Di̱n jen zwang a̱byin Naijeriya ji (1967-1970), a̱ ku nyia̱ ta̱m ma̱ng AFP mi̱ fam-a̱byin A̱tak-A̱ka̱wa̱tyia̱. A̱ sii du yet Darekto Nkhang ma̱ng Current Affairs.
Di̱n jen fwung ta̱m nggu ji ma̱ a̱lyia̱ 1984, nggu wa ku yet A̱gba̱ndang Darekto Anambra Broadcasting Service (ABS) wu. A̱gwomna̱ti Si̱tet A̱na̱mba̱ra ba ku ba̱ng nggu kap kurum fwung ta̱m nggu hu a̱wot di̱n jen gwomna Willie Obiano, á̱ si̱ tan nggu kap hu ku bwat a̱ni ma̱ a̱lyia̱ 2017, dundung ma̱ng a̱gba̱ndang a̱tyuvwuomaat Naijeriya a̱ghyang nang á̱ ngyei Pete Edochie a̱nyan wa ku nyia̱ ta̱m da̱ a̱vwuo a̱nyiung ma̱ng a̱nggu a̱ni a̱ ku fwung ta̱m nggu hu ma̱ a̱lyia̱ 1998.
A̱tuk Mam A̱lyia̱ A̱fai
A̱tuk Mam A̱lyia̱ A̱fai ka yet a̱gwai nia nang á̱ nyia̱ mi̱ nfam swanta na ma̱ a̱di̱di̱t ma̱ a̱tuk mam 1 Zwat Jhyiung, a̱tuk ntsa a̱lyia̱ ka mi̱ ka̱la̱nda Gi̱ri̱ngori a̱fwun ji. 1 Zwat Jhyiung si̱ ka yet A̱tuk Mam A̱lyia̱ A̱fai ka mi̱ ka̱la̱nda Juliyot ji meang, a̱wot a̱tuk kani vwuon ma̱ng a̱si̱ Gi̱ri̱ngori ka. Ma̱nang ka̱la̱ndá mam ma̱ a̱di̱di̱t (nang a̱si̱ Gi̱ri̱ngori ma̱ng Juliyot ji a̱ni) a̱lyia̱ ka ni̱ ntsa nci̱ri̱ng ma̱ ku kpa̱mkpaan ma̱ng yong-mam hu mi̱ Zwat Swak ma̱ng Sweang, taada ji̱ nyia̱ ta̱m ma̱ng ka̱la̱ndá zwat-mam ku a̱si̱ zwat ji ni̱ gwai A̱lyia̱ A̱fai mba ka (nang A̱lyia̱ A̱fai Caina ka ma̱ng A̱lyia̱ A̱fai Khwikpaa̱pyia̱ ka) di̱ njen ji̱ nwai swan di̱ndi̱ng di̱ tyan jhyiung a̱ni ca̱caat ma̱ng a̱lyia̱ mam ka.
Ya̱fang
A̱tuk Mam A̱lyia̱ A̱fai
Mustafa Kemal Atatürk
Mustafa Kemal Atatürk ku Mustafa Kemal Pasha ba̱ng si̱ tat a̱lyia̱ 1921, a̱wot Ghazi Mustafa Kemal kyiak neet ma̱ a̱lyia̱ 1921 ba̱ng si̱ tat ma̱ a̱lyia̱ 1934 (kpa̱mkpaan ma̱ng a̱lyia̱ 1881 – 10 Zwat Swak ma̱ng Jhyiung 1938) ku yet Mashat-Kyai a̱byin Turkiya wa, a̱gba̱ndang a̱tyutyeizat a̱byin, a̱tyulyuut, ma̱ng a̱tyia̱ kpaat Ri̱pobi̱lik Turkiya, nggu wa ku yet a̱kwak a̱son a̱byin ntsa wu kyiak neet ma̱ a̱lyia̱ 1923 ba̱ng si̱ tat jen kwi nggu ji ma̱ a̱lyia̱ 1938. A̱ ku jhyuk nkyang ma̱ a̱di̱di̱t na̱ na bai ma̱ng ya a̱son, na̱ si̱ bwuak a̱byin Turkiya ka̱ si̱ yet a̱byin ka̱ yong ma̱ a̱pyia̱ nka a̱ni, ka̱ si̱ ta̱bat byia̱ a̱ca̱cet á̱niet a̱bwuang. Di̱ fam a̱di̱dam, a̱ ku yet a̱tyucat swat nyinyang wa ma̱ng a̱tyuswam-a̱byin, a̱wot á̱ si̱ ta̱bat yei á̱di̱dam kwai-nfwuo-á̱niet nggu na ma̱ng a̱yaatiyorit nggu ba Kemalizi̱m. Mat ya-a̱ywan nggu hu nang a̱khwot a̱kwop ma̱ng a̱tyukwai-nfwuo-á̱niet, á̱ si̱ ta̱bat fa Atatürk a̱ yet a̱tyonyiung mami a̱ca̱cet a̱yaakwak a̱son kwai-nfwuo-á̱niet ba̱ swak ma̱ng yet a̱tsatsak a̱ni mi̱ sa̱ncuri 20 wu.
A̱ka̱fwuop nta
Byin 1881 Kwi 1938 A̱yaamashat-kyai Turkiya A̱turk Makidoniya A̱khwot á̱kwop neet Ta̱solonika A̱yaajenera A̱khwot A̱kwop A̱byin Ottoman Ta̱solonika Ottoman A̱yaapasha Á̱niet Salonica vilayet Á̱nietkwai-nfwuo-á̱niet neet Ta̱sa̱loniki Á̱nietswam-a̱byin Turkiya Á̱niettyeizat Turkiya A̱turk A̱byintyok-shan Ottoman
Sila Tsuu A̱da̱mu
A̱tyoli Sila Tsuu A̱da̱mu (Shong: Comrade Silas Adamu; byin 1958 - 8 Zwat Tsat 2021) ku yet a̱kwak a̱son Sot Byi̱k Sot-á̱niet A̱tyap ji (ku Atyap Community Development Association (ACDA) di̱n Shong) ma̱ a̱lyia̱ 2021. Nang gu nsaan mbeang nggwon-a̱nap ma̱ng a̱kyuo nggu wu mi̱ Zwat Tsat 2021, A̱tyoli Sa̱mwila A̱cyia̱ si̱ yet a̱ci̱t nggu wu nang a̱kwak a̱son. Da̱ nggu, a̱ ku san cuk ji mbwak A̱tyoli Lucius Bamaiyi wa ma̱ a̱lyia̱ 2021.
Swanta
Swanta (a̱lama: ) hwa yet pi̱lanet tat kyiak neet Mam hu, a̱wot ku si̱ yet a̱ngga kyai tswazwa a̱nyin a̱ byia̱ nkyang nswuan a̱ni. Shimba, á̱ mbyia̱ a̱ca̱cet nvam a̱sa̱khwot koji mi̱ Si̱stem Mam ji, Swanta hu hwa ma̱nyin nhu saai a̱ra̱ra̱k a̱sa̱khwot ma̱ a̱tai a̱byin nhu ka mi̱ Si̱stem Mam ji a̱mgba̱m. Kpa̱mkpaan ma̱ng %71 a̱tai Swanta ka yet kyai a̱sa̱khwot hwa, a̱taan a̱gi̱gak a̱za ma̱ng a̱tak Swanta ka̱ bwuak tyei swon a̱ni, a̱ca̱cet jok, ma̱ng a̱ka̱ghyui. Kap %29 a̱tai Swanta hu yet a̱byin kya ka̱ byia̱ nvam-a̱byin ma̱ng bibyin a̱ka̱wa̱tyia̱ a̱sa̱khwot a̱ni. Ngwat tektonik na na̱ shyei ma̱shonshyon a̱nshyon a̱ni, ni̱nia si̱ mat wat a̱tai Swanta hu, na̱ si̱ byia̱ a̱meang ma̱ng a̱ka̱fan, a̱ka̱fan ndong, ma̱ng a̱tyiri̱m a̱byin. A̱ra̱ra̱k a̱cyian nta wu wa ghwut ma̱ng kyai magi̱net ku mat a̱kungkurung-magi̱net Swanta hu, si̱ ku vwuong Swanta hu a̱ka̱tuk ngwun mam wu.
Si̱stem Mam
Sila Tsuu A̱da̱mu
Ya̱fang
A̱tyap
Sa̱mwila A̱cyia̱
Dokto Sa̱mwila Tyimbwak A̱cyia̱ (Shong: Samuel Timbwuak Achie; byin 26 Zwat A̱taa) wa yet a̱kwak a̱son a̱byin Sot Byi̱k Sot-á̱niet A̱tyap (ku Atyap Community Development Association (ACDA) di̱n Shong) a̱fwun wu. Nggu wa yet a̱ci̱t A̱tyoli Sila Tsuu A̱da̱mu a̱nyan wa a̱bombwuon nyia̱ ku shyia̱ nggu ma̱ng kyangbwak nggu hu ma̱ a̱lyia̱ 2021.
Ta̱m a̱kwak a̱son ACDA
Ma̱ a̱tuk 1 Zwat Tswuon 2023, A̱tyoli Sa̱mwila ku lyiat ma̱ng nyinyiit shei nkhang ma̱ a̱di̱di̱t ma̱ a̱tung ka nang sot ACDA ku jhyi a̱ni mi̱ Cenkwon, á̱ shei swanta hu ndyo kyang ku naat mbwuot a̱ni ma̱ A̱tyap ka. Ma̱ a̱lyiat nggu na, a̱ si̱ nyia̱ A̱tyap ba ma̱ng a̱mgba̱m á̱niet Zangon Katab ba na yong mi̱cet ba̱ ba̱ng a̱byin mba ka a̱wot ba̱ vwuong á̱nietcok nyák naat mbwuot ma̱ng nyám mba ji ka̱ á̱ bu fa̱k a̱lyiat hyaai ma̱ a̱byin ka. A̱ si̱ bu mbeang nyia̱ á̱kang á̱niet bya swan a̱baka̱keang 20 mi̱ di̱ yong a̱hwa, a̱wot á̱niet mi̱ a̱baka̱keang 18 ka̱n kam á̱ wot nna, a̱wot á̱ghyang si̱ yet á̱ta̱bat nang á̱ ku fwui a̱ni kyiak neet ma̱ a̱lyia̱ 2017 ba̱ng si̱ tat di̱ yong a̱hwa.
Kpa̱mkpaan ma̱ng wot ofit nggu hu ma̱ a̱tuk 28 Zwat Tswuon 2023, Gwomna Si̱tet Ka̱duna, Nasir El-Rufai, si̱ nvwuong Sot Byi̱k Sot-á̱niet A̱tyap ji a̱ tyia̱ kace. Mi̱ shim nggu hu, A̱tyoli Sa̱mwila ku kaat ThisDayLive nyia̱, "Vwuong a̱hwa yet vwuong á̱niet sa̱t nyia̱ kpa̱ndang ma̱ng á̱ghyang hwa a̱wot á̱ na mak ma̱ng a̱nhu mi̱ kotu".
Mi̱ Zwat A̱taa 2023, A̱tyoli Sa̱mwila ku lyiat di̱n Shong a̱ si̱ shei nyia̱: “Da̱ a̱kwonu Sot Byi̱k Sot-á̱niet A̱tyap ji (ku Atyap Community Development Association (ACDA)) ma̱ng á̱cucuk á̱niet A̱byin A̱tyap ba, n dyuut n beang Mejo Jenera Chris Gwabyin Musa a̱gwai na mat ti̱n nang á̱ ku ti̱n nggu ku myim a̱ni (a̱ yet Chief of Defence Staff Naijeriya wu)".
Ya̱fang
A̱tyap Á̱niet nswuan
Rosh HaShanah
Rosh HaShanah (רֹאשׁ הַשָּׁנָה, Rōʾš hašŠānā, lyuut ca̱caat: "a̱pyia̱ a̱lyia̱ ka") wa yet A̱lyia̱ A̱fai A̱yahuda ka. A̱lyoot ka nang Kpa̱m A̱lyiat A̱gwaza ngyei fwung huni a̱ni, kikya yet Yom Teruah (יוֹם תְּרוּעָה, Yōm Tərūʿā), lyuut ca̱caat: "a̱tuk tyei nkun ku tyiap". Nggu wa yet a̱son ka da̱ A̱ca̱cet Á̱za̱za̱rak Mmam (יָמִים נוֹרָאִים, Yāmīm Nōrāʾīm; "Mmam A̱wun") A̱yahuda, ma̱nang á̱ ku lyuut di̱ kwaa̱mbwat Li̱vitikut 23:23–25, ba̱ nyia̱ di̱n jen a̱won/ntsa a̱vwuoshyim di̱ fam A̱kungkurung-á̱kum A̱za Swanta hu. Rosh HaShanah wa ntsa a̱cak mmam swak jhyi swat ghyang ka̱ tyiai ma̱ng Yom Kippur, mbeang a̱tsan á̱za̱za̱rak nsong a̱vwuoshyim ma̱ a̱di̱di̱t ba̱ keang Sukkot ba̱ si̱ ba̱ng si̱ tat Shemini Atzeret a̱ni.
A̱baji
A̱baji yet sot a̱gwomna̱ti mali ja mi̱ Fam A̱keangtung Mundundung Naijeriya hu.
A̱ka̱fwuop nta
Susot A̱gwomna̱ti Mali Fam A̱keangtung Mundundung (Naijeriya)
Christopher Imumolen
Christopher Irene Imumolen (byin a̱tuk 5 Zwat A̱kubunyiung 1983) wa yet Addo A̱baji wu, a̱tyutyiet, a̱gwaktyiet yunuvasti, a̱tyu a̱ byia̱ a̱yaabwuang ma̱ a̱di̱di̱t, a̱ngi̱ri̱m a̱tyobwuang ma̱ng a̱tyukwai-nfwuo-á̱niet Naijeriya. Nggu wa yet a̱tyukpaat Joint Professional Training and Support International Limited (JPTS) ma̱ng UNIC Foundation, Sot-nta̱m ji̱ nwai yet a̱si̱ A̱gwomna̱ti ji̱ nwai cat kpangti̱n a̱ni. Nggu wa yet a̱tyucatcuk a̰kwak a̱son a̱byin sot-kwai-nfwuo Accord Party, mi̱ di̱ khai a̱kwak a̱son a̱byin Naijeriya si̱ a̱lyia̱ 2023 hu.
Angelina Lyekhwot
A̱yang-a̱li Angelina Lyekhwot "Lekwot" wa yet a̱son a̱yang Tsotson-Tat ka. Nggu wa yet a̱byii̱k Mej. Jen. Zama̱ni Lyekhwot, a̱khwukhwop gwomna Si̱tet Rivat. A̱cit nggu wu di̱ cuk A̱yang Tsotson-Tat ji wa yet A̱yang-a̱li Hanatu A̱na Ta̱una.
Ya̱fang
A̱tyap A̱yaayang Tsotson-Tat
A̱li Ginzburg
A̱li Ginzburg ku A̱ga̱nga̱ng a̱litazwa Ginzburg Wu yet a̱li tazwa mban 12 kya, ma̱ng shi a̱za mita 67.5, "a̱ga̱nga̱ng-a̱litazwa" nang á̱ ku bi̱ri̱m mi̱ sa̱ncuri 20 wu ma̱ a̱keang Kyip. Á̱ fa nok huni mi̱ nkhang ku yet "a̱ga̱nga̱ng-a̱litazwa ntsa wu mi̱ Yuki̱ren." Á̱ tyak nok hu ma̱ a̱lyia̱ 1912 kya a̱wot á̱ si̱ bi̱ri̱m nhu ma̱ a̱lyia̱ 1941.
Nkhang
Á̱ ku nok a̱li ka tsi̱tsak 1910–1912. Á̱ si̱ nyia̱ ta̱m ma̱ng a̱nka nang a̱li ga̱ndu. Á̱ ku byia̱ a̱yaa-apatmen 94 a̱mami a̱ga̱nga̱ng a̱litazwa ka, a̱si̱ a̱ ku byia̱ shi hu a̱ swak ku byia̱ á̱tutu 11. Á̱ si̱ bu byia̱ a̱kuu á̱tutu ka̱ bai kpa̱mkpaan ma̱ng 500.
A̱vwuonkwai nkyang ku shyia̱ mban ntsa nok Ginzburg na. Nok hu ku byia̱ a̱gba̱ndang a̱di̱ri̱m, tyan ji nang á̱ nwuan a̱keang Kyip a̱ganng a̱ni.
Di̱n jen a̱won a̱lyia̱ 1913, a̱tyughwang-nghwughwu wu Oleksandr Murashko khwuk "Si̱tudyo Nyian-nghwughwu Oleksandr Murashko" mi̱ di̱ ban 12 "a̱ga̱nga̱ng a̱litazwa" hu, nang kpa̱mkpaan ma̱ng á̱niet 100 fang ndung da̱ a̱ka̱nyiung a̱ni. Kang ma̱ng ghwang ma̱ng swup, á̱ tyiet nkhang ma̱ng filosofi nyian-nghwughwu. Si̱tudyo ji si̱ labeang ba̱ng si̱ tat a̱lyia̱ 1917.
Mi̱ Zwat Nyaai a̱lyia̱ 1918, á̱ si̱ sak sot A̱khwot Á̱kwop Fi̱ransa ji̱ ku bai nyia̱ ta̱m mi̱ Ri̱pobi̱lik Á̱niet Yuki̱ren wu, ji̱ byia̱ a̱yaaofisa 6 a̱ni, a̱mali ka.
Tsi̱tsak 1954–1961, á̱ si̱ nok Hotet Mosko hu (Hotet Yuki̱ren, kyiak neet ma̱ a̱lyia̱ 2001) di̱ tyan ji nang A̱li Ginzburg ka ku swan a̱ni.
Á̱ ku nyia̱ ta̱m ma̱ng nok hu di̱ kwok fim ntsa Soviyet hu «A̱tyok ma̱ng Kemera Fim» ma̱ a̱lyia̱ 1929, da̱nang á̱ kwok nghwughwu a̱gba̱ndang a̱di̱ri̱m ma̱ng a̱swang mami a̱ga̱nga̱ng a̱litazwa na.
Peter Obi
Peter Gregory Obi CON (byin 19 Zwat A̱natat 1961) yet a̱tyubwuang ma̱ng a̱tyukwai-nfwuo-á̱niet Naijeriya wa a̱ ku yet Gwomna A̱na̱mba̱ra kyiak neet mi̱ Zwat Tsat ba̱ng si̱ nat Zwat Swak ma̱ng Jhyiung 2006, Zwat Sweang naat Zwat Tswuon 2007, a̱wot neet mi̱ Zwat A̱taa 2007 naat mi̱ Zwat Tsat 2014. Mi̱ Zwat Tswuon 2022, a̱ si̱ yet a̱tyu á̱ ku ti̱n a̱ yet a̱tyucatcuk sot-kwai-nfwuo Labour Party ji mat cuk A̱kwak a̱son a̱byin Naijeriya mi̱ di̱ khai a̱kwak a̱son a̱byin a̱lyia̱ 2023 hu.
Kofo Abayomi
Oloye Sir Kofoworola Adekunle "Kofo" Abayomi Kt, M.D. (10 Zwat A̱natat 1896 – 1 Zwat Jhyiung 1979) ku yet ophthalmologist ma̱ng a̱tyukwai-nfwuo-á̱niet Naijeriya wa. A̱ ku yet a̱tyonyiung mami á̱niet ba̱ ku kpaat sot swam-a̱byin nang á̱ ku ngyei A̱guguut Nfi̱ng Legwot (Shong: Lagos Youth Movement) wu ma̱ a̱lyia̱ 1934 a̱wot a̱ sii du byia̱ a̱cucuk a̱kariya mi̱ khwo á̱niet-a̱byin. A̱gba̱ndang ta̱m ngaan nggu wu wa yet ba̱ng cuk a̱kpangcuk sot Lagos Executive Development Board wu kyiak neet ma̱ a̱lyia̱ 1958 ba̱ng si̱ tat a̱lyia̱ 1966.
Adven
Adven yet a̱yet kya nang Á̱nietkhwikristi ba jhyi bai njen Byin Yesu ji nang á̱ ngyei Kisi̱mat a̱ni. Nggu wa yet a̱tsan a̱lyia̱ lita̱ji ka mi̱ Khwikristi Fam Jenshyung Swanta hu.
Á̱ shyia̱ a̱lyoot ka neet di̱ swang a̱lyiat a̱lyem Lati̱n ji adventus ji̱ fa "bai; nwuai" a̱ni, a̱wot á̱ ku si̱ mbwuo nji neet di̱ swang a̱lyiat a̱khwukhwop Helen ji parousia. Mi̱ La̱p A̱nu Fai hu, á̱ ku nyia̱ ta̱m ma̱ng swang a̱lyiat jini á̱ fa Bai A̱ka̱feang Kristi hu hwa. Mat a̱nia, a̱cak Adven ka mi̱ ka̱la̱nda Krista ji ba̱ng fwuo di̱ "bai Kristi" neet mi̱ di̱ nwuan mi̱ nwuan vwuon ku shyia̱ tat a̱ni: a̱kpa̱sai byin nggu wu mi̱ Ba̱italami, san Kristi mi̱ fwuo a̱tyu a̱ nwuak a̱cucuk hu a̱ni, ma̱ng Bai A̱ka̱feang Kristi di̱ ngaan hu.
Luka Byinniat
Ma̱ a̱lyia̱ a̱kya, Gwomna Si̱tet Ka̱duna wu, Nasir El-Rufai, ku ta̱bat nggu a̱ si̱ nyim mi̱ jaru. Mi̱ Zwat A̱ni̱nai 2022, A̱tyoli Luka ku tak ma̱ng sot CNA nyia̱ kyang ku ntyia̱ a̱gwomna̱ti ba ta̱bat nggu ba̱ si̱ nyim jaru a̱ni hwa yet a̱dyii̱ng nang A̱ruwan ku neap a̱ni, tazwa ati̱kut ma̱ng a̱lyoot, “In Nigeria, Police Decry Massacres as ‘Wicked’ but Make No Arrest,” nang á̱ ku shei a̱tuk 29 Zwat Swak 2021, mi̱ Epoch Times.
Ya̱fang
A̱tyap Á̱niet nswuan
Ayuba Gora Wobyin
Tat-a̱pyia̱ ma̱ng a̱kariya
A̱tyoli Ayuba ku tyak fang sa̱ka̱ndi̱ri nggu mi̱ Government Secondary School, Fantswam wa.
A̱ ta̱bat ta̱m di̱ cuk Sector Commander Federal Capital Territory mi̱ FRSC mi̱ Zwat Swak 2017.
Ma̱ a̱lyia̱ 2019, á̱ ku bwuak nggu a̱lyiat na á̱ si̱ nyia̱ nyia̱ a̱ nyia̱ku yet a̱gba̱ndang a̱bun wa ka̱nang á̱nietluk nyia̱ ta̱m ma̱ng kyangtyainvak nang á̱ ngyei Google Map a̱ni, di̱n jen kpaat 2019 Ember Months Campaign mbwak Lugbe Unit Command FRSC mi̱ A̱buja.
Byin Yesu
Á̱ wa ka̱n tyai Byin Yesu, byin Kristi, na̱tivi̱ti Yesu ku na̱tivi̱ti Kristi mami A̱ka̱sham Nkhang Kpa̱m A̱lyiat A̱gwaza na nang mi̱ Luka ma̱ng Matyu. Nkhang a̱feang na si̱ shim nyia̱ á̱ ku mbyin Yesu mi̱ Ba̱italami mi̱ Yahuda, a̱wot a̱yang nggu wu, Ma̱ryamu ku yet a̱sak a̱tyu nang á̱ ku ngyei Isuu a̱ yet a̱ka̱mbwon A̱gwam Da̱wuda wa a̱ni, a̱wot da̱ nggu, a̱ si̱ nwai yet a̱tyia̱ mbyin nggwon ka. Ma, byin nka hu yet nyia̱ A̱gwaza ja. Á̱nietbyia̱lyen ma̱ a̱di̱di̱t a̱fwun ba̱ nyia̱ nkhang nani nang á̱ ku kwok tazwa byin hu nwai shyia̱ nkhang gbangbang nang á̱ lyen a̱ni, si̱sak nang á̱ shyia̱ di̱ kyiai ma̱ng tyiet nna di̱ tat-a̱pyia̱ lyen A̱gwaza a̱ni a̱wot ba̱ si̱ neap á̱ghyi nkhang a̱feang na̱ nwai tai a̱ghyang a̱ni. A̱wot ma̱ a̱di̱di̱t á̱ghyang si̱ nwuan bwoi nkhang na nang kyang feang hwa a̱ni, ma̱nang á̱ ku ntsa lyuut a̱ka̱sham nkhang na nang lyuut tyiet di̱ tat-a̱pyia̱ lyen A̱gwaza hwa a̱ni di̱ mi̱n tat njen naat mbwuot nkyang na a̱ni.
Lati̱n (a̱lyem)
Lati̱n (lingua Latīna, ku Latīnum, ) yet a̱khwukhwop a̱lyem wa a̱ shyia̱ di̱ sa lilyem Italik a̱si̱ lilyem Ndo-Yurop hu nang di̱n tsa hu a̱ ku yet a̱balyem kya a̱ni nang á̱ lyiat di̱ fam a̱tak Tiber hu (á̱ ku ngyei Latyum di̱n jen a̱ja) kpa̱mkpaan ma̱ng a̱keang Rom a̱fwun ka a̱ni, a̱wot di̱n vak Ri̱pobi̱lik Rom wu ka̱ si̱ bai yet a̱lyem ka nang á̱ ku lyiat nka a̱ swak di̱ fam Italiya hu a̱wot ma̱ng sweap njen, a̱mgba̱m A̱byintyokshan Rom ka. Ku ma̱ng kwa̱i Rom Jenshyung, Lati̱̇n si̱ yong di̱ yet a̱lyem tai a̱lyiat mi̱ bibyin, sains, myiam ma̱ng a̱ka̱safang mi̱ Yurop ba̱ng si̱ tat sa̱ncuri 18 wu, nang kuzang lilyem mbyin ghyang di̱ nfam (bi̱ri̱ng ma̱ng a̱ka̱mbwon nji na, Lilyem Roman hu) si̱ nga nji a̱ weam a̱ni, á̱ ku nyia̱ ta̱m ma̱ng a̱nji ma̱ tai da̱ a̱ka̱safang ma̱ng kwai-nfwuo-á̱niet, a̱wot ji̱ sḭ bai tyia̱ a̱lyem ka̱ sang swuan mi̱ di̱ wa̱i a̱lyiat a̱fwun hu.
Ya̱fang
Lilyem_Yurop Lilyem_Yurop_Jenshyung Lilyem_A̱gba̱ndang_Bi̱ri̱ti̱n Lilyem Ndo–Yurop
The Woman King
The Woman King (Tyap: A̱gwam A̱nap Wu) yet fim a̱guguut nkhang A̱merika hwa nang á̱ ku maat ma̱ a̱lyia̱ 2022 tazwa sot á̱nietnzwang á̱nap nang á̱ ngyei Agojie a̱ni, ji̱ ku cok a̱byintyok Afrika Jenshyung nang á̱ ku ngyei Dahomei a̱ni ka̱ ku shyia̱ tsi̱tsak sá̱ncuri 17 ma̱ng 19 ji. Swat hu yet si̱ ce-ndyia̱ 1820 hu hwa, a̱wot a̱ta̱ngwat fim ka, Viola Davis kya ku yet jenera a̱nyan wa ku tyiet nfi̱ng á̱nietnzwang na mumwang kwan ma̱ng á̱na̱nvan mba. Gina Prince-Bythewood wa ku yet a̱kwak-a̱son fim hu a̱wot Dana Stevens si̱ lyuut fim hu, ca̱caat ma̱ng nkhang nang gu ku lyuut dundung ma̱ng Maria Bello. Fim hu ku byia̱ á̱ta̱ngwat a̱ghyang nang Thuso Mbedu, Lashana Lynch, Sheila Atim, Hero Fiennes Tiffin, ma̱ng John Boyega.
1 Zwat Jhyiung
Zwat Jhyiung 1 ku 1 Zwat Jhyiung ja yet a̱tuk ntsa a̱lyia̱ ka mi̱ Ka̱la̱nda Gi̱ri̱ngori ji. Á̱ mbyia̱ á̱tuk 364 á̱ghyang ba̱ bwat a̱lyia̱ ka ka̱ tyak (365 ma̱ a̱lyia̱/ndyia̱ ta̱gak ka/na). Á̱ lyen a̱tuk kani nang A̱tuk Mam A̱lyia̱ A̱fai a̱wot kyiak neet a̱tuk a̱kya kya nang a̱lyia̱ ka ni̱ ta̱bat fang.
Mulikat Adeola Akande
Mulikat Adeola Akande (byin 11 Zwat Swak ma̱ng Jhyiung 1960) yet a̱tyukwai-nfwuo-á̱niet Naijeriya wa ma̱ng a̱tyucatcuk naat Sa̱net. Á̱ ku khai nggu á̱ nat A̱li Á̱ghyi Naijeriya ka ma̱ a̱dak sot kwai-nfwuo-á̱niet People's Democratic Party (PDP) a̱ yong da̱ a̱kwonu Nfam A̱za ma̱ng A̱tak Ogbomosho mbeang Orire ma̱ a̱lyia̱ 2007 a̱wot á̱ si̱ bu khai nggu ma̱ a̱lyia̱ 2011.
Zwunzwuo a̱lyem a̱mgba̱m Naijeriya
Zwunzwuo a̱lyem a̱mgba̱m Naijeriya ji yet sot zwunzwuo Lati̱n 33 ja nang A̱ka̱wa̱tyia̱ A̱lyem A̱byin ka ku kpaat ji̱ yet zwunzwuo kidee a̱ni mi̱ cet ndyia̱ 1980 hu. Á̱ fa ji̱ na maai di̱ lyuut a̱mgba̱m lilyem Naijeriya hu di̱ mi̱n nyian ta̱m ma̱ng zwunzwuo nang á̱ tyei fafaan a̱ni.
Nkhang
Á̱ lyiat di̱ lilyem ma̱ a̱di̱di̱t vwuon hwa ma̱ a̱byin Naijeriya. Zwunzwuó lyuut Lati̱n vwuon ji ni̱ tyia̱ dyem di̱ nyian ta̱m ma̱ng a̱yaatapi̱raita. Mi̱ ce ndyia̱ 1980 na A̱cyian A̱lyem A̱byin ka si̱ kyiak kpa̱t byi̱k zwunzwuo-a̱lyem jhyiung ji̱ na yet myim lyuut a̱mgba̱m lilyem a̱byin ka ji̱ ka shai lyuut A̱la̱ra̱ba hu nang á̱ ku jhyi á̱ sak di̱n jen tyok á̱nietcen hu a̱ni, á̱ si̱ ntsa ma̱ng khwom hu nang a̱tyulyenlilyem wu Kay Williamson ku jhyi a̱ni ma̱ a̱lyia̱ 1981. Á̱ ku jhyi kyangbwak ga̱lyuut hu tsi̱tsak a̱lyia̱ 1985-86 mbwak Edward Oguejofor ma̱ng Victor Manfredi, di̱ tung mbwak ma̱ng sot NLC ji, mbeang beang lyennkyangta̱m mbwak Hermann Zapf.
Zwunzwuó
If a Unicode font is installed with the Pan-Nigerian glyphs, then a table, such as the one below, should be seen:
The acute ( ´ ), grave ( ` ) and circumflex ( ˆ ) accents are also used to mark High, Low, and Falling tone respectively. Mid tone (in languages which contrast High, Mid, and Low) is left unmarked.
Kibwot
The following typewriter keyboard was produced for the NLC by Olivetti: On this typewriter keyboard layout the letters Q and X were not mapped as they were not part of the alphabet, and digits 0 or 1 had to be entered as capital letters O and I. Keys in grey (for modern computers) were missing.
On modern keyboard for computers, the distinctive digits 0 and 1 are placed on the unshifted positions of keys of first row (like other digits), the letter Q is mapped like on standard QWERTY layouts, but dead keys at start of the first and second row need to be moved to the 102nd key on start of the first row (reducing the width of the left shift key), and to the shifted position of the new key assigned to digit 0 on the first row.
Rom
Rom (Italiya ma̱ng Lati̱n: Roma ) wa yet a̱keangtung a̱byin Italiya. Nggu wa si̱ yet a̱son a̱keangtung fam-a̱byin Laziyo, a̱ka̱wa̱tyia̱ A̱gba̱ndang A̱keang Metropolit Rom, ma̱ng a special komyun nang á̱ khap á̱ sak a̱ni nang á̱ ngyei Comune di Roma Capitale. Ma̱ng á̱nietnswat 2,860,009 mi̱ 1,285 km2 (496.1 sq mi), Rom wa yet komyun ka̱ swak ma̱ng shi á̱niet ma̱ a̱byin ka mbeang a̱keang a̱tat ka̱ swak ma̱ng shi á̱niet ma̱ a̱mgba̱m Muna̱pyia̱ Bibyin Yurop hu di̱n vak shi á̱niet ba̱ swan kpa̱mkpaan ma̱ng á̱ghyang a̱ni. A̱keang Metropolit Rom ka, ma̱ng shi á̱niet 4,355,725, kya yet a̱keang metropolit ka̱ swak ma̱ng shi mi̱ Italiya.
Felix Femi Ajakaye
Felix Femi Ajakaye (byin 25 Zwat Tswuon 1962) yet pris Katolika Naijeriya wa.
Zwunzwuo a̱lyem a̱mgba̱m Naijeriya
Kibwot
In all cases, the Enter key may vary between this L-shaped key on two rows, and the horizontal key on the third row only (moving the key assigned to  letter Ǝ to the end of the second row).
Felix Femi Ajakaye
Shyicet
Á̱ byin Ajakaye a̱tuk 25 Zwat Tswuon 1962 mi̱ Ibadan. Á̱ la̱p nggu yet pris Diocese Ikiti wu a̱tuk 12 Zwat A̱natat 2008, a̱ si̱ yet bishop a̱ja hu a̱tuk 17 Zwat Nyaai 2010. A̱ ku san krista mbwak a̱khwu mi̱ Barkin Ladi di̱n jen ji gu ku shyia̱ a̱ja a̱ni.
Zwunzwuo a̱lyem a̱mgba̱m Naijeriya
Jét a̱bwoi
Some onscreen smartphone keyboards like Swiftkey, Touchpal, Multiling and African keyboards have full support for Pan-Nigerian alphabets.
Goodwill Zwelithini kaBhekuzulu
A̱gwam Goodwill Zwelithini kaBhekuzulu (27 Zwat A̱natat 1948 – 12 Zwat Tsat 2021) ku yet A̱gwam A̱zulu kyiak neet ma̱ a̱lyia̱ 1968 ba̱ng si̱ tat kwi nggu hu.
Ya̱fang
Byin 1948
Nwuak a̱cucuk da̱ A̱gwaza a̱nyiung
Nwuak a̱cucuk da̱ A̱gwaza a̱nyiung yet ka̱nang a̱yin nwuak a̱cucuk nyia̱ á̱ mbyia̱ A̱gwaza a̱nyiung wa ma̱nyin, a̱tyu a̱ swak konyan ma̱ng shi nang á̱ ngyei nggu A̱gwaza a̱ni. Á̱ maai á̱ khap nwuak a̱cucuk da̱ A̱gwaza a̱nyiung á̱ feap nkyang jhyang a̱ni, da̱nang A̱gwaza a̱nyiung wu nshyia̱ a̱nyin nggu wa, ma̱ng nwuak a̱cucuk da̱ A̱gwaza a̱nyiung á̱ tyei nkyang jhyang na mbeang pluriform, da̱nang á̱ nkai a̱yaagwaza ku nghwughwu a̱yaagwaza ma̱ a̱di̱di̱t a̱ni, a̱wot á̱ ku neap nang si̱sa A̱gwaza a̱nyiung ja.
Kisi̱mat
Kisi̱mat yet a̱yet kuzang a̱lyia̱ kya nang á̱ nyia̱ á̱ gwai byin Yesu Kristi, ma̱ a̱tuk 25 Zwat Swak ma̱ng Sweang nang a̱gwai khwi mbeang a̱si̱ taada tsi̱tsak á̱niet biliyon ma̱ a̱di̱di̱t mi̱ swanta hu. A̱yet a̱ka̱wa̱tyia̱-a̱lyia̱ lita̱ji Krista ka ka̱ shyia̱ a̱zaghyi njen Adven ku Swan A̱fa-a̱khwot Na̱tivi̱ti ka, kikya ka si̱ ntsa a̱cak njen Kisi̱mat ka, nang mi̱ nkhang fam Jenshyung Swanta hu ka̱ ni̱ labeang tat á̱tuk swak ma̱ng a̱feang, a̱wot ka̱ bai tyak A̱tyetuk Swak ma̱ng A̱feang ka a̱ni. A̱tuk Mam Kisi̱mat yet fwung a̱gwomna̱ti hwa nang bibyin ma̱ a̱di̱di̱t,  nang Krista ma̱ a̱di̱di̱t song nka á ngyei a̱dini wa a̱ni mbeang mba ba̱ nwai yet Krista a̱ni nang taada a̱ni, a̱wot ku si̱ yet a̱gba̱mgbam kap a̱cak fwung nang á̱ sak kpa̱mkpaan ma̱ng a̱nhu a̱ni.
Kwok nkhang taada Kisi̱mat hu mi̱ La̱p A̱nu Fai hu, nang á̱ lyen nang Na̱tivi̱ti Yesu a̱ni, nyia̱ á̱ ku byin Yesu mi̱ Ba̱italami, ca̱caat ma̱ng shei shi̱shei á̱zanson a̱tyusan hu. Jen ji nang Isuu ma̱ng Ma̱ryamu tat a̱keang a̱kya, a̱vwuonsaai-á̱nietcen ka ku nhyat a̱wot á̱ si̱ ba̱ neap mba a̱ta̱mpwom nkyangzwa, a̱vwuo ka nang á̱ si̱ byin Kristi a̱ yet Nggwon ka a̱ni, a̱wot á̱ta̱m tswa A̱gwaza ba si̱ shei nkhang nani nwuak a̱yaacok zónseap ba, a̱nyanyan bya si̱ cong di̱ shei á̱ghyang á̱niet nkhang na meang.
Ya̱fang
Khwikristi
La̱p A̱nu Fai
La̱p A̱nu Fai hu ku A̱li̱ka̱uli A̱fai wu (LA̱F) hwa yet kap feang kanon Kpa̱m A̱lyiat A̱gwaza Á̱nietkhwikristi hu. Ku tyai tyiet ma̱ng a̱yin of Yesu, mbeang naat mbwuot mi̱ Khwikristi sa̱ncuri ntsa wu. Á̱ ngyei kuntyin nkhang La̱p A̱nu Fai hu, kap nyiung Kpa̱m A̱lyiat A̱gwaza Krista hu, A̱khwukhwop La̱p A̱nu wu, a̱ byia̱ a̱ni̱nan mi̱ Kpa̱m A̱lyiat A̱gwaza A̱biru hu a̱ni; a̱wot dundung á̱ ngyei a̱za̱za̱rak lyuut a̱bwonu Á̱nietkhwikristi ba.
Ya̱fang
Khwikristi
Misuzulu Zulu
Misuzulu Nqobile Hlomesakhishlangu kaZwelithini (á̱ byin nggu a̱tuk 23 Zwat A̱kubunyiung 1974) wa yet A̱gwam A̱zulu wu mi̱ di̱ yong huni. Nggu wa yet nggwon a̱sam a̱tat di̱ mman á̱sam A̱gwam Goodwill Zwelithini kaBhekuzulu na̱ shyia̱ di̱ swuan a̱ni ma̱ng nggwon a̱ni̱nap A̱gba̱ndang A̱kyuo nggu, A̱yang-a̱byin Mantfombi Dlamini. A̱gwam Misuzulu ku ntsa yet a̱ci̱t a̱gwam wu a̱ma̱lyim kwi a̱tyia̱ wu a̱tuk mam 12 Zwat Tsat 2021. A̱gwomna̱ti ba ku ti̱n A̱gwam Misuzulu a̱ ntung di̱ yet a̱gwam A̱zulu wu ma̱ a̱lyia̱ 2021, da̱ a̱kwonu a̱kya, á̱ si̱ kup nggu tyok hu kiki bah, si̱ ma̱ a̱tuk mam 21 Zwat A̱ni̱nai 2022.
Bwan lyuut
Bwan lyuut yet tangka̱i shai lyuut hwa neet mi̱ vak lyuut nyiung nat mi̱ ghyang ma̱nang á̱ ni̱ shai zwunzwuo lyuut ji di̱ nvak a̱meang a̱ni, nang mi̱ Helen α → a, Kurilut д → d, Helen χ → zwunzwuo fafaan ji ch, A̱rmeniya ն → n ku Lati̱n æ → ae.
Ya̱fang
Bwan lyuut
Daniel Igali
Baraladei Daniel Igali (byin 3 Zwat Sweang 3, 1974 mi̱ Eniwari, Si̱tet Bayelsa, Naijeriya) yet a̱tyu a̱swuan ma̱sa̱t mi̱ Ka̱na̱da, a̱nyan wa ku yet a̱tyua̱ ku kyiak medat a̱na a̱shiong mi̱ nvwuo Oli̱mpik na. A̱ swan Surrey, Kolombya Bi̱ri̱ti̱n.
Nnimmo Bassey
Nnimmo Bassey (byin 11 Zwat A̱taa 1958) yet a̱tyulyenghwang-a̱ka̱sa, a̱cok a̱beam, a̱tyulyuut ma̱ng a̱tyulyuut-a̱bwom Naijeriya wa, a̱nyan wa ku yet a̱kpangcuk sot Á̱kpa̱ndang Swanta (Shong: Friends of the Earth International) ji kyiak neet ma̱ a̱lyia̱ 2008 ba̱ng si̱ tat a̱lyia̱ 2012 a̱wot a̱ ku si̱ yet a̱gba̱ndang darekto Environmental Rights Action ndyia̱ nswak nfeang. A̱ ku yet a̱tyonyiung mami á̱niet á̱ ku ngyei Heroes of the Environment in 2009 á̱ ku tyia̱ mi̱ Times Magazine a̱ni. Ma̱ a̱lyia̱ 2010, á̱ ti̱n Nnimmo Bassey a̱ yet Laureate za̱nang Right Livelihood Award wu, a̱wot ma̱ a̱lyia̱ 2012, á̱ si̱ nwuak nggu za̱nang Rafto Prize ji. A̱ si̱ bu san honorary doctorate neet mi̱ Yunuvasi̱ti York, MA, ma̱ a̱lyia̱ 2019. A̱ ku yet kap advisory board a̱wot a̱ si̱ bu yet Darekto Health of Mother Earth Foundation, sot á̱niet ba̱ tung á̱pyia̱ mba ndung di̱ koot a̱di̱dam tazwa a̱beam ka a̱wot ji̱ bu yet sot-nta̱m ji̱ cat-a̱shai nkyang ja.
Ba̱italami
Ba̱italami (بيت لحم ; בֵּית לֶחֶם Modern Hebrew phonology) yet a̱gba̱ndang a̱keang wa di̱ fam Khwong Jenshyung hu, Pa̱la̱sti̱n, a̰ swan kilomita 10 (met 6.2) di̱ fam a̱tak Urusha̱lima a̱ni. Nggu wa yet a̱keangtung A̱gwomna̱ti Ba̱italami ka, a̱wot shi á̱niet nggu hu na shyia̱ kpa̱mkpaan ma̱ng á̱niet 25,000. Tung nzwa a̱keang hu ta̱yuk di̱ nwuai á̱nietcong hyap-a̱ghyi hwa; cong hyap-a̱ghyi nang á̱niet bibyin swanta nyia̱ a̱ni ni̱ tat a̱ta̱n ka di̱n jen Kisi̱mat ja, nang Á̱nietkhwikrista ba ncong a̱cyet-ntswa nat mi̱ Cot Na̱tivi̱ti hu, nang á̱ kyiak ku yet a̱vwuo ka nang á̱ ku Byin Yesu a̱ni. Ma̱ a̱zanunwuai fam a̱za a̱keang ka á̱ mbyia̱ A̱bi Rahila a̱ja, a̱vwuo ka nang á̱ ku niat Rahila a̱ shyia̱ kpa̱m a̱lyiat A̱gwaza a̱ni. Á̱ nghyuai á̱niet a̱ghwuang mami a̱keang ka mat A̱feam Khwong Jenshyung Isi̱rela ka.
Mantfombi Dlamini
Mantfombi Shiyiwe Dlamini Zulu (15 Zwat Sweang 1953 – 29 Zwat Nyaai 2021) ku yet a̱yang-a̱byin A̱zulu kyiak neet ma̱ a̱lyia̱ 1977 ba̱ng si̱ nat ma̱ a̱lyia̱ 2021 nang A̱gba̱ndang A̱kyuo A̱gwam Goodwill Zwelithini kaBhekuzulu. A̱ ku khwo nang a̱yang-a̱byin a̱ nyia̱ tyok a̱ni neet mi̱ Zwat Tsat 2021 ba̱ng si̱ tat Zwat Nyaai 2021.
Ya̱fang
Byin 1953
A̱gba̱ndang A̱kyuo
A̱gba̱ndang a̱kyuo, á̱ bu ndyen di̱ fam Afrika Jenshyung nang A̱yang-a̱li a̱ni, yet a̱lyoot ntyok ku a̱lyoot shi kya á̱ nwuat á̱nyiuk á̱gwam di̱ nfam Afrika a̱fwun ma̱ a̱di̱di̱t (kidee, Mantfombi Dlamini a̱si̱ eSwatini, a̱ ku khwo nang a̱yang-a̱li ku a̱gba̱ndang a̱kyuo A̱gwam A̱zulu a̱ghyang).
Lyulyoot á̱gwam A̱zulu
Ati̱kut wuni ntak lyulyoot á̱gwam A̱zulu ba̱ ku byia̱ a̱za̱za̱rak ncet tyok a̱ni, mbeang á̱gwam A̱zulu a̱fwun ba ba̱ nwai a̱za̱za̱rak ncet tyok a̱ni neet di̱ kyangbwat ntyok Zulu hu kyiak neet di̱n jen ntsa nkhang nang á̱ ndyen a̱ni ba̱ng si̱ tat a̱zafwun.
Sylvester Ugoh
Sylvester Ugoh wa ku yet Byia̱k a̱tyucatcuk a̱kwak a̱son a̱byin Naijeriya ji (Bashir Tofa). mi̱ sot kwai-nfwuo-á̱niet National Republican Convention ji ma̱ a̱lyia̱ 1993.
Oluyemi Adeniji
Ambasa̱do Oluyemi Adeniji (22 Zwat A̱natat 1934 – 27 Zwat Swak ma̱ng Jhyiung 2017 mi̱ London) ku yet career diplomat ma̱ng a̱tyukwai-nfwuo-á̱niet Naijeriya wa a̱ ku yet Special Representative General Secretary ma̱ng sot United Nations Mission in Sierra Leone (UNAMSIL) ji kyiak neet ma̱ a̱tuk 19 Zwat Swak ma̱ng Jhyiung 1999 ba̱ng si̱ tat a̱tuk 16 Zwat A̱natat 2003. A̱zaghyi njen a̱kya, a̱ si̱ bai yet Minista Á̱lyiat-nta Naijeriya wu kyiak neet mi̱ Zwat A̱natat a̱lyia̱ 2003 ba̱ng si̱ tat mi̱ Zwat A̱taa 2006, a̱wot a̱ si̱ yet Minista Á̱lyiat A̱mali kyiak neet ma̱ a̱tuk 21 Zwat A̱taa 2006 ba̱ng si̱ tat mi̱ Zwat Tswuon a̱lyia̱ 2007.
Richard Mofe-Damijo
Richard Eyimofe Evans Mofe-Damijo (byin 6 Zwat A̱natat 1961), ma̱ a̱di̱di̱t lyen nggu nang. aR.eM.Di., yet a̱tyumaat-nkhang, a̱tyulyuut, a̱tyunyia̱-fim, a̱tyufak-a̱lyiat, ma̱ng a̱tyukwok-nkhang gbangbang Naijeriya wa. A̱ ku ka ngyet Komishyona Taada ma̱ng Tourism mi̱ Si̱tet Da̱li̱ta ma̱ a̱lyia̱ 2009. Ma̱ a̱lyia̱ 2005, a̱ ku san za̱nang Africa Movie Academy Award nang Best Actor nang gu ku khwat a̱son a̱ni mi̱ fim hu. A̱ ku san za̱nang Lifetime Achievement Award mi̱ Africa Movie Academy Awards a̱kpa̱k 12 wu, ma̱ a̱lyia̱ 2016.
Khwong Jenshyung
Khwong Jenshyung hu (الضفة الغربية; הגדה המערבית, nang á̱ghyang á̱niet mi̱ Isi̱rela ka ngyei יהודה ושומרון a̱ni) yet fam a̱byin hwa nang bibyin ghyáng keang di̱ tityak kpa̱mkpaan khwong Meditaroniya hu di̱ fam A̱siya Jenshyung ku yet kap ku swak ma̱ng shi hu mi̱ bibyin Pa̱la̱sti̱n hu a̱ni. Ku byia̱ a̱gi̱gak ma̱ng a̱byin Urdun ma̱ng Kyai A̱sa̱khwot ku Sang Swuan hu di̱ fam a̱tyin hu a̱wot ma̱ng Isi̱rela (nwuan Lang Lyilyim) di̱ nfam a̱tak, jenshyung, ma̱ng a̱za hu. A̱tafa tyok a̱khwot á̱kwop Isi̱rela neet ma̱ a̱lyia̱ 1967, á̱ ka̱u a̱vwuo ka di̱ "bibyin a̱ka̱wa̱tyia̱ a̱byin" Pa̱la̱sti̱n 165 ku shyia̱ tafa kwak a̱son Atoriti A̱byin Pa̱la̱sti̱n (PNA) wu ku di̱n kap ku ma̱ a̱gba̱mgbam, mbeang a̱ka̱keang Isi̱rela 230 da̱nang ncam Isi̱rela shyia̱ di̱ cobai da̱ nna a̱ni. Khwong Jenshyung hu ka mbyia̱ Urusha̱lima A̱tyin.
Ya̱fang
Isi̱rela Pa̱la̱sti̱n
A̱khwukhwop La̱p A̱nu
A̱khwukhwop La̱p A̱nu ku A̱khwukhwop A̱li̱ka̱uli wu (ku á̱ lyuut A̱LA̱) wa yet kap a̱son kanon Kpa̱m A̱lyiat A̱gwaza Krista hu, a̱ byia̱ kuntyin mi̱ nkwaa̱mbwat 24 Kpa̱m A̱lyiat A̱gwaza A̱biru na ku Tanakh, a̱mun lyuut lyulyuut a̱dini A̱biru mbwak mman Isi̱rela na. Kap feang Nkpa̱m A̱lyiat A̱gwaza Krista hu, huhwa yet La̱p A̱nu Fai hu, á̱ ku lyuut da̱ a̱lyem Helen Koine a̱ni.
A̱ka̱fwuop nta
Khwikristi Khwiyahuda
Naijeriya
A̱byin Naijeriya (Shong: Nigeria), á̱ lyen ma̱ng a̱lyoot a̱gwomna̱ti nka nang Ri̱pobi̱lik Mundundung Naijeriya (Shong: Federal Republic of Nigeria, A̱ghwangkpang: Orílẹ̀-èdè Olómìniira Àpapọ̀ Nàìjíríà, Kpat: Jamhuriyar Taraiyar ta Najeriya; A̱kum-a̱cyi: Ọ̀hàńjíkọ̀ Ọ̀hànézè Naìjíríyà), yet a̱byin ka̱ shyia̱ ma̱sa̱t kya di̱ fam Jenshyung Afrika ka̱ byia̱ a̱gi̱gak ma̱ng bibyin Ni̱njer di̱ fam a̱za hu, Caad di̱ fam a̱za-a̱tyin hu, Kemerun di̱ fam a̱tyin hu, ma̱ng Bini di̱ fam jenshyung hu. Khwong kyai a̱sa̱khwot a̱tak hu myiai da̱ A̱ngam A̱sa̱khwot Gini di̱ Kyai A̱sa̱khwot Ati̱lantik hu. A̱ yet ri̱pobi̱lik mundundung wa nang á̱ ka̱u di̱ sí̱tet 36 a̱wot A̱gba̱ndang A̱keang Mundundung nggu wu, a̱vwuo ka nang a̱keangtung ka nshyia̱ a̱ni wa yet A̱buja. Legwot ja si̱ yet a̱gba̱ndang a̱keang ka̱ swak ma̱ng shi á̱niet ma̱ a̱byin ka ma̱ng vam-a̱byin Afi̱rika hu meang, a̱wot ji̱ si̱ ka ngyet a̱nyiung da̰ a̱ca̱cet a̱ka̱keang swanta na.
Khwi
Mami Naijeriya, Á̱kpaa̱pyia̱ ba ma̱ng Krista ba nyia̱ kpa̱mkpaan di̱ shyia̱ ca̱caat ma̱ng shi. Krista ba ma a̱di̱di̱t shyia̱ di̱ fam a̱tak hu hwa, a̱wot a̱di̱di̱t Á̱kpaa̱pyia̱ wu si̱ di̱ fam a̱za hu hwa. Mi̱ di̱ nyia̱ fi̱p ma̱ng nwuak a̱cucuk ghyáng, da̱ziya nang zwang á̱niet a̱byin Naijeriya ji ku nyia̱ mat nwai nyap fwuo ma̱ng a̱dini á̱ghyang wa ma̱nyin. Zwang ji ji̱ ku nyia̱ kyiak neet ma̱ a̱tuk mam 6 Zwat A̱natat 1967 – 15 Zwat Jhyiung 1970, ku yet jhya̱ kwai-nfwuo-á̱niet ja nang kyang ku khwat nji bai a̱ni hwa yet cat sa̱t a̱yaaprovin fam a̱tak-a̱tyin Naijeriya ba ba̱ yong a̱pyia̱ mba nang Ri̱pobi̱lik Byafra wu ma̱ng si̱sak nang ba̱ ku yei a̱pyia̱ mba a̱ni. Jhya̱ ji ja ku yet zang mwuat ndyen tung nzwa, nwap, taada ma̱ng khwi tsi̱tsak á̱niet vwuon a̱byin Naijeriya ba.
A̱gba̱ndang Len
A̱gba̱ndang Len, ku A̱gba̱ndang Swan A̱fa-a̱khwot wu (Helen: Μεγάλη Τεσσαρακοστή ku Μεγάλη Νηστεία, ku fa "A̱ca̱cet Mmam 40," ma̱ng "A̱gba̱ndang Swan A̱fa-a̱khwot," ca̱caat), wa yet a̱cak swan a̱fa-a̱khwot a̱lyia̱ cot ka ka̱ swak di̱ yet a̱tsatsak a̱ni di̱ susot Khwikristi A̱tyin ma̱ a̱di̱di̱t. Fa nggu hu, huhwa yet a̱ jhyi Á̱nietkhwikristi ba mat a̱yet a̱lyia̱ cot ka ka̱ swak di̱ yet a̱gba̱ndang a̱ni, nang á̱ ngyei Paska (Ita) a̱ni.
Naijeriya
Ya̱fang
<div style="height: 200px; overflow:auto; border: 1px solid gray; padding-right: 12px; background-color: #EEEEEE; ">
A̱zulu
A̱zulu ba ([ədzulu]; amaZulu) yet nwap A̱ngguni ja ma̱ a̱byin Afrika A̱tak. A̱zulu ba, bibya yet nwap ji̱ yet a̱gba̱ndang a̱ swak ma̱ a̱byin Afrika A̱tak, ma̱ng shi á̱niet á̱ ku tyan á̱ sak á̱niet miliyon 10–12 a̱ni, nang ma̱ a̱di̱di̱t mba swan fam KwaZulu-Natal hwa a̱ni.
Naijeriya
A̱ka̱fwuop nta
Bibyin swanta Bibyin Afrika Bibyin Jenshyung Afrika Naijeriya
Mohammed Abba Gana
Mohammed Abba Gana (byin 1943) ku yet Special Adviser tazwa Civil Society a̱si̱ Byia̱k A̱kwak A̱son A̱byin Naijeriya, Atiku Abubakar ba̱ng si̱ tat 22 Zwat A̱taa 2006, nang A̱kwak A̱son A̱byin Olusegun Obasanjo si̱ turung nggu. A̱zaghyi ma̱ng jen a̱ja, a̱ ku yet Minista Federal Capital Territory kyiak neet ma̱ a̱tuk 8 Zwat Sweang 2001 ba̱ng si̱ tat a̱tuk 17 Zwat A̱natat 2003.
Gabon
A̱byin Gabon lyen ma̱ng a̱lyoot a̱gwomna̱ti nka nang Ri̱pobi̱lik Gabon wu (Fi̱ransa: République du Cameroun), yet a̱byin kya di̱ fam a̱byin jenshyung-a̱ka̱wa̱tyia̱ Afrika.
A̱ka̱fwuop nta
Bibyin_swanta Bibyin_Afrika Bibyin_A̱ka̱wa̱tyia̱_Afrika
Hawa Shekarau
Dr. Hauwa Evelyn Shekarau Esq. (Tyap: Hawa Sheka̱ra̱u; a̱ saan a̱tuk 15 mi̱ Zwat A̱kubunyiung a̱lyia̱ 2022) ku yet a̱tyufak-a̱lyiat ma̱ng a̱tyufuut cat-a̱wat tyei-mman a̱nyiuk ma̱ng a̱gwak Gbi̱ngban A̱wam ma̱ng Tyei Mman ma̱ng A̱ka̱wat mba na (Shong: Sexual & Reproductive Health and Rights) (SRHR) a̱ ku yet a̱tyu Naijeriya wa a̱ni. Mi̱ di̱n jen kwi nggu ji, nggu wa ku yet A̱kpangcuk Nigerian Bar Association (NBA) wu, sa A̱buja ji.
Shyicet ma̱ng a̱kariya
A̱ ku tyak fang hu mi̱ Yunuvasi̱ti Ahmadu Bello, Zariya wa, a̱wot a̱ si̱ bai yet A̱kwak A̱son A̱byin Fedi̱reshon Á̱nietfak-a̱lyiat A̱nyiuk (Shong: National President of International Federation of Women Lawyers) (FIDA Nigeria) kyiak neet ma̱ a̱lyia̱ 2012 ba̱ng si̱ tat a̱lyia̱.
A̱ ku yet memba nsot Susot-nta̱m ji̱ Nwai yet a̱si̱ A̰gwomna̱ti ma̱ a̱di̱di̱t nang ActionAid International Nigeria ma̱ng Nigeria Women Trust Fund. A̱ si̱ ku nnyia̱ ta̱m mi̱ Sot Susot-nta̱m na̱ Nwai yet a̱si̱ A̱gwomna̱ti ma̱ a̱di̱di̱t jhyang nang League for Human Rights, ma̱ng El-Shaddai Widows Outreach. A̱ ku yet a̱nyiung ma̱ á̱niet ba̱ ku ntsa yet kap InterAction Leadership Programme nang sot British Council ja ku li̱n-a̱ma ma̱ng kurum ma̱ a̱lyia̱ 2005 ma̱ng International Women Leaders’ Mentoring Programme nang sot US State Department/Fortune 500 companies funded ji ja ku li̱n-a̱ma ma̱ kurum ma̱ a̱lyia̱ 2006 a̱wot a̱ si̱ ka ngyet A̱tuba Vital Voices di̱n jen ji a̱ ku shyia̱ ma̱ng swuan a̱ni.
Kwi
Á̱kpa̱ndang nggu ba ma̱ng kyangbwak tung ma̱ a̱tyetuk jhyung-nta̱m a̱tyokhwu ka A̱tuk Ta̱lata, Zwat A̱kubunyiung 28, 2021, da̱ A̱vwuoa̱tung Á̱nietkhwikristi A̱byin ka, A̱buja. Kwi nggu hu ku bai ca̱caat ma̱ng si̱ a̱gba̱ndang a̱tyu A̱tak Ka̱duna a̱ghyang, Obadiah Mailafiya.
Ya̱fang
Kwi 2021 Á̱nietfuut cat-a̱wat
Ita
Ita, (Shong: Easter, á̱ ka ngyei Paska a̱ni (A̱ramik, Helen, Lati̱n) ku A̱tuk Doot ma̱ng Swuan A̱tyusan ma̱ Á̱niet Ba̱ Ka̱n Kwi a̱ni), yet song a̱yet Á̱nietkhwikristi ja ma̱ng fwung taada nang á̱ nyia̱ mat doot ma̱ng swuan Yesu ma̱ á̱niet ba̱ ka̱n kwi a̱ni, á̱ ku wa̱i mi̱ La̱p A̱nu Fai hu nang kyang ku bai mmam ntat a̱ma̱lyim niat nggu hu ku nkhwi kpaat nggu hu da̱ a̱team a̱khwu mbwak A̱rom ba da̱ a̱vwuo ka nang á̱ ngyei A̱ghyighyak A̱pyia̱ a̱ni kpa̱mkpaan ma̱ng A̱A̱ 30. Ngaan Cat Yesu Kristi hu hwa, nang Len (ku A̱gba̱ndang Len) bai a̱zaghyi ma̱ng a̱nhu a̱ni, ma̱ng shi mmam 40 si̱ swat a̱fa-a̱khwot, naai, ma̱ng fak a̱sa̱kut A̱ma A̱gwaza.
Olusheyi Bajulaiye
Olusheyi Bajulaiye (Oluseyi Bajulaiye), yet a̱tyu Naijeriya wa, a̱ yet a̱gba̱ndang a̱tyuta̱m sot Muná̱pyia̱ Bibyin Swanta (UN). Nta̱m nggu na ma̱ a̱di̱di̱t yet nta̱m naat mbwuot sot UNHCR nia na̱ byia̱ a̱ka̱ta ma̱ng ba̱ng á̱niet nang zwang ma̱ng a̱bombwuon nyia̱ á̱ghyang ku nvwuong mba neet a̱ka̱sa mba na a̱ni.
Á̱ ti̱n nggu gu yet Memba Sot A̱gwomna̱ti Lagos State Teaching Hospital, Legwot, Naijeriya ma̱ a̱lyia̱ 2018.
Akinwumi Adeshina
Akinwumi "Akin" Adeshina (ku Adesina) yet a̱gwak tung zwa Naijeriya wa, a̱nyan wa yet A̱kwak a̱son A̱lisaaikurum Ya-a̱son Afrika, A̱YAf (Shong: African Development Bank, ADB) wu mi̱ di̱ yong huni. Nggu wa ku yet Minista Khap ma̱ng Byi̱k A̱ka̱keang Naijeriya wu. Ba̱ng si̱ tat jen ti̱n nggu ji nang Minista ma̱ a̱lyia̱ 2010, nggu wa ku yet Byia̱k A̱kwak a̱son Policy and Partnerships a̱si̱ sot Alliance for a Green Revolution in Africa (AGRA) ji. Á̱ si̱ bu khai nggu a̱ka̱feang a̱ yet A̱kwak a̱son ku Presiden A̱lisaakurum Ya-a̱son Afrika wu ma̱ a̱lyia̱ 2015 a̱wot di̱n jen a̱ka̱feang ji ma̱ a̱lyia̱ 2020. Nggu wa yet a̱tyu Naijeriya a̱son a̱ na mba̱ng cuk jini.